Legal Document

Category: 2184

Text:
42. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ  ΚΑΙ  ΕΜΠΟΡΙΟΥ  Αριθ. Α3.6781 της 16 Αυγ. /14 Σεπτ.  1979  (ΦΕΚ Β΄ 793) Περί καθορισμού ανωτάτου ορίου προσαυξήσεως διδάκτρων των ιδιωτικών κατωτέρων και Μέσων Επαγγελματικών και Τεχνικών Σχολών διδακτικού έτους 1979-80. Έχοντες υπόψη τις διατάξεις: 1.Του Νόμ. 400/76 «περί Υπουργικού Συμβουλίου και Υπουργείων». 2.Του Νόμ. 576/77 (ΦΕΚ 102 τ.Α΄) «περί οργανώσεως και διοικήσεως της Μέσης και Ανωτέρας Τεχνικής και Επαγγελματικής Εκπαιδεύσεως». 3.Του Ν.Δ. 136/46 «περί κυρώσεως, τροποποιήσεως και συμπληρώσεως του από 10/11.5.46 Ν.Δ/τος «περί Αγορανομικού Κώδικος» όπως τροποποιήθηκε και συμπληρώθηκε μεταγενέστερα. 4.Του Νόμ. 708/77 (ΦΕΚ 274 τ.Α΄) «περί ρυθμίσεως εκπαιδευτικών τινών θεμάτων». 5.Την αριθ. Α3-3467/14.6.78 κοινή απόφαση Υπουργών Εθνικής Παιδείας και Θρησκευμάτων και Εμπορίου, με την οποία καθορίσθηκαν τα δίδακτρα Ιδιωτικών σχολείων του σχολικού έτους 1978-79. 6.Την από 21-22.2.79 πράξη Νομοθετικού Περιεχομένου «περί μέτρων δια την συγκράτηση των αυξήσεων των τιμών των αγαθών, η οποία δημοσιεύθηκε στο με αριθ. 33/22.2.79 ΦΕΚ τεύχος Α΄. 7.Την ανάγκη ρυθμίσεως του ύψους των διδάκτρων των Ιδιωτικών Κατωτέρων και Μέσων Τεχνικών και Επαγγελματικών Σχολών μέσα στα λογικά πλαίσια για την προστασία των οικογενειακών εισοδημάτων και αποφυγή μεγάλης επιβαρύνσεως του τιμαριθμικού δείκτου , αποφασίζουμε: 1.Καθορίζουμε την προσαύξηση των διδάκτρων για τις κατώτερες και Μέσες Τεχνικές και Επαγγελματικές Σχολές κατά το σχολικό έτος 1979-1980 σε ποσοστό μέχρι 18%. 2.Ως δίδακτρα θεωρούνται και τα κάθε είδους ποσά που εισπράττονται για την παροχή προσθέτων υπηρεσιών, που τελούν σε εξάρτηση με την εκπαιδευτική υπηρεσία (εκπαιδευτικά τέλη, πιστοποιητικά, βεβαιώσεις κ.λ.π.). 3.Από την έκδοση της παρούσης αποφάσεως απαγορεύεται η συμπλήρωση των εισπραττομένων διδάκτρων με πρόσθετες παροχές, εφόσον με αυτές θα επιδιώκεται αύξηση αυτών. 4.Οι παραβάσεις της αποφάσεως αυτής που ισχύει από τη δημοσίευσή της στην Εφημερίδα της Κυβερνήσεως, διώκονται και τιμωρούνται σύμφωνα με την παρ. 9 του άρθρ. 7 του Νόμ. 708/77. (Μετά τη σελ. 576,244) Σελ.576,245 Τεύχος 723-Σελ. 137 Ιδιωτικές Επαγγελματικές Σχολές 32.Ζ.η.41-42